Folketing
2008-12-11

Der er i hvert fald ingen tvivl om, at hr. Bertel Haarder er den længst siddende undervisningsminister, vi har haft i dette land. Det kan jeg i hvert fald bekræfte. Men det er faktisk sådan, at SR-regeringen jo indførte nogle evalueringsværktøjer osv. i sin regeringsperiode, som styrkede folkeskolen kraftigt, og det er faktisk der, man kan se de gode resultater af den undersøgelse, som Per Allerup henviser til. Det, der skete med PISA 2001, da hele folkeskolen blev væltet af den nuværende regering, er jo det, vi prøver at rette op på i dag, fordi de praktisk-musiske og kreative fag jo faktisk i høj grad har tabt terræn til en meget rigid, bogligt kundskabsfikseret skole.